Jean Baudrillard itu apa sih? Jelaskan dalam bahasa jawa ya

Jean Baudrillard (Reims, 20 Juni 1929–Paris, 6 Maret 2007) inggih punika satunggaling nimpuna téyori kabudayan, filsuf, komèntator pulitik, sosiolog lan fotografer asal Perancis. Karya Baudrillard asring kagayutaken kaliyan pascamodernisme lan pascastrukturialisme. Piyambakipun minangka satunggaling teoritisi sosial pasca-struktural paling wigati. Wonten lingkup tartamtu dekade 1980-an, Baudrillard dipunkenal minangka McLuhan énggal utawi teoritisi kondhang bab média lan masarakat wonten éra ingkang dipunsebut ugi posmodern. Teorinipun babagan masarakat posmodern dhedhasar asumsi utama bilih média, simulasi, lan punapa ingkang dipunsebut ‘cyberblitz’ sampun nindakaken konstitusi babagan pengalaman énggal, tahapan sajarah lan tipe masarakat ingkang énggal. Baudrillard miyos wonten ing kulawarga miskin ing Reims tanggal 20 Juni 1929. Piyambakipun nyinaoni basa Jerman ing Universitas Sorbonne ing Paris lan ngajar basa Jerman ing sawijining lycée (1958-1966). Piyambakipun ugi naté dados penerjemah lan nglajengaken studinipun ing babagan filsafat lan sosiologi. Wonten ing taun 1966 piyambakipun mungkasaken tèsis Ph.D-nipun Le Système des objets ("Sistem Objek-objek") ing ngandhap arahan Henri Lefebvre. SAking taun 1966 dumugi taun 1972 piyambakipun nyambut damel minangka Asisten Profesor lan Profesor. Wonten ing taun 1972 piyambakipun mungkasaken habilitasinipun L'Autre par lui-même lan wiwit ngajar sosiologi ing Université de Paris-X Nanterre minangka profesor.

Wonten ing penilaian Andreas Ehrencrona, tulisan-tulisan Jean Baudrillard ngémutaken tiyang dhateng puisi tinimbang teks-teks filosofis limrahipun. Miturut piyambakipun Baudrillardterusterusan dolanan tembung lan damel metafor-metafor alasan saking astronomi lan nggodha pamaos kanggé langkung konsèntrasi wonten ing basanipun tinimbang pamanggih-pamanggihipun.” Gayanipun nyerat katingla maringi ilustrasi tésisipun bilih kula lan panjenengan saweg nilaraken ‘realitas’ lan saweg lumampah mlebet punapa ingkang dipunwastani ‘hyperreality’; sawijining papan ing pundi kita saged ndhelik saking ilusi ingkang damel ajrih. Pondasi filsafat Baudrillard inggih punika kritisisme tumrap pamikiran tradhisional lan ilmiah ingkang miturut pamanggihipun sampun nggantos realitas kaliyan ilusi bab kasunyatan.